ఈ భూగ్రహం ఎంతో సుందరమైనది,
జీవితంలో చిన్న చిన్నవాటిని గమనించకుండా ఉండటం అనేది చాలా తేలిక.
కానీ ఒకసారి జాగ్రత్తగా పరిశీలించండి...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
జీవితం వేగంగా నడుస్తుంది.
వ్యాఖ్యాత పాల్ రడ్
ప్రత్యేకించి పరిమాణం చిన్నదైనప్పుడు.
ఈ బుజ్జి ఉడత వయసు కేవలం నెల రోజులు మాత్రమే.
కానీ ఒక ఏడాది కంటే ఎక్కువ రోజులు బతికితే, అదృష్టం ఉన్నట్లే లెక్క.
అన్వేషించాల్సింది ఎంతో ఉంది.
సమయమేమో అతి తక్కువ.
అది నివసించే ఉత్తర అమెరికా అడవి కొత్త జంతుజాలంతో ఒక్కసారిగా వృద్ధి చెందబోతోంది.
చిట్టి జీవులు...
బోలెడన్ని అవకాశాలు.
కానీ చిట్టి జీవుల ప్రాణాలు రెప్పపాటులో ముగిసిపోగలవు.
కదలకుండా ఉండడానికిది సమయం కాదు.
వేగంగా కదలాలి.
త్వరగా నేర్చుకోవాలి.
బహుశా విజయవంతంగా ఏడాది పూర్తి చేయొచ్చేమో.
వృక్షాల ప్రపంచం
వసంత కాలం ప్రారంభం.
అప్పలాచియన్ పర్వతాల్లోని అడవులు
ఇప్పుడే వికసించడం మొదలుపెట్టాయి.
అక్కడ బోలెడంత ఆహారం ఉంది,
అరచేతి పరిమాణంలో ఉండే ఉడతకు అర ఎకరం భూభాగం చాలు.
నట్స్ పుష్కలంగా దొరుకుతాయి.
ఈ చిట్టి ప్రపంచాన్ని నడిపించేది ఇవే.
ఆకురాలు కాలంలో, అవి పండినప్పుడు భారీగా నేల రాలతాయి.
కానీ ఆలోగా, అది ఎదుర్కోవాల్సినవి చాలా ఉన్నాయి.
ఒక ముసలి, బలమైన మగ ఉడత ఇప్పటికే ఇక్కడ నివసిస్తోంది.
ఈ బుల్లి ఉడత బతికి బట్టకట్టాలంటే,
త్వరలోనే ఏదో ఒకరోజు తన కాళ్ళమీద నిలబడాలి.
కానీ పోరాటం ప్రమాదకరం.
సీజన్ ప్రారంభంలోనే గాయాలపాలైతే ఎలా.
ప్రస్తుతానికి అది జాగ్రత్తపడడం మంచిది...
తన భూభాగాన్ని నిర్దేశించుకునేంత
పెద్దగా అయ్యేవరకూ తిండి తిని బజ్జోవడం మంచిది.
ఎక్కువ భాగం జంతువులకు, వసంతకాలం అంటే గూళ్ళ నుండి బయటికి వచ్చి, తిండి తినడమే.
చిట్టి జంతువుల జీవక్రియ వేగంగా ఉంటుంది, కాబట్టి అవి తరచుగా ఆహారం తినాల్సి ఉంటుంది.
గొంగళి పురుగులకు మా చెడ్డ ఆకలి...
అలాగే పక్షులకు కూడా.
బెరడులో ఊరే రసాల కోసం శాప్ సక్కర్స్ వందలాది గుంతలు చేస్తాయి.
నిమ్మకాయ పరిమాణంలో ఉండే హమ్మింగ్ బర్డ్స్ ఈ అవకాశాన్ని చక్కగా ఉపయోగించుకుంటాయి.
ఇక్కడికి చేరేందుకు అవి 5,000ల కి.మీ. ప్రయాణిస్తాయి.
తేనె జుర్రుకోవడానికి సరైన సమయంలో ఇక్కడికి చేరతాయి.
అడవి మొత్తం హడావిడి పడుతూ ఉంటే...
ఒక జీవి మాత్రం ఇంకా నిద్రపోతూనే ఉంది.
గుడ్డు పెంకులో ఇమిడిపోయేంత చిన్నగా ఉండే,
జంపింగ్ ఎలుక గత ఎనిమిది నెలలుగా శీతాకాలపు నిద్రలో ఉంది.
ఇప్పుడది ఎప్పటికీ నిద్రలేవని ప్రమాదంలో పడింది.
మరీ ఎక్కువ కాలం నిద్రపోతే, అది శుష్కించి పోతుంది.
మూడులో రెండింతల ఎలుకలు ఇలాగే చనిపోతాయి.
మరోవైపు దాని పొరుగున ఉన్నవారు విశ్రాంతే తీసుకోరు.
వందలాది కడుపులకు అవి తిండి పెట్టాల్సి ఉంది.
అన్ని చీమలలాగే, అవి కూడా కష్టజీవులు.
కానీ వాటిని ప్రత్యేకంగా నిలిపేది అవి నివసించే చోటు.
ఇసుకరేణువు పరిమాణంలో ఉండే ఇవి ఎంత చిన్నగా ఉంటాయంటే,
వాటి కాలనీ మొత్తం ఒక ఎండు సింధూరం కాయలో సరిపోతుంది.
అదొక సురక్షితమైన చోటులాగా అనిపిస్తోంది.
కానీ మరొకరి ఆహారంలో తమ ఇంటిని నిర్మించుకోవడం మంచి ఆలోచన కాదేమో!
భారీ రాకాసులు అడవిపై దాడి చేశాయి.
అడవి టర్కీలు.
గట్టిగా దేన్నైనా పట్టుకుని, దెబ్బని కాచుకోవాల్సిన సమయం వచ్చింది.
ఇదొక దారుణమైన ప్రయాణం కాబోతోంది.
ఎకోర్న్ కాయలు ధృడమైన ఇళ్ళ కిందే లెక్క.
అవి దొర్లే విధంగానే తయారయ్యాయి.
అడవిలో వేసవి ముందే వస్తుంది.
పచ్చదనం పుష్కలంగా విస్తరించి ఉంటుంది.
ఇప్పటికీ, ఈ చిన్ని ఉడత తినడానికి పెద్దగా ఏమీ దొరకడం లేదు.
సింధూరం కాయలు ఇంకా పండనే లేదు.
ఇప్పటికీ సొంత భూభాగం లేకపోవడంతో,
ముసలి మగ ఉడత భూభాగంలోకి ప్రవేశించాల్సి వచ్చింది.
పోరాటానికి ఇంకా సిద్ధం కాలేదు.
అది కొంచెం కండలు పెంచాల్సి ఉంది.
ఆకలికి తట్టుకోలేకపోతే, ఉడతలు దేన్నైనా తినేయగలవు.
నత్తను కూడా తినేయొచ్చు.
తినకపోవచ్చు కూడా.
షికారు కొట్టే అవకాశం లేదు.
ఎందుకంటే పైనే ప్రమాదం పొంచి ఉంది.
త్వరలో మరో ప్రమాదం వచ్చే అవకాశం కూడా ఉంది.
ప్రస్తుతానికి, ఈ డేగ పిల్ల ఇంకా నిలబడలేదు,
ఎగరడం తరువాతి సంగతి.
అది ఉడతల్ని వేటాడడానికి ఇంకా సమయం ఉంది.
కింద వింతైనది ఏదో బయటికి రావడానికి సిద్ధంగా ఉంది.
రెండేళ్లుగా పిల్లగా ఉండి,
గోల్ఫ్ బాల్ పరిమాణంలో ఉన్న హెర్క్యులస్ పేడపురుగు బయటికి వస్తోంది.
అది చాలా హడావిడిగా ఉంది...
ఎత్తుగా ఉన్న భూభాగం మీదికి చేరుకుని, జతను సంపాదించే పని ఉంది.
కానీ నడవడం ఎందుకు...
రెక్కలు ఉండగా?
ప్రపంచంలోనే బరువైన పురుగులు,
గాలిలోకి ఎగిరే ముందు తన రెక్కల కండరాల్ని
కొంచెం వార్మప్ చేయాల్సి ఉంది.
ప్రస్తుతానికి నడవడమే మంచిది.
కానీ ఎకోర్న్ వీవిల్ లక్ష్యం ముందు కఠినమైన దీని పని సులభంగా కనిపిస్తుంది.
దానిలో కేవలం వందో వంతు మాత్రమే ఉంటుందిది.
కానీ అది ప్రయాణించాల్సిన దూరం వెయ్యి రెట్లు ఎక్కువ.
అది ఒక మహత్తర ప్రయాణం చేపట్టి,
అడవి పైభాగానికి చేరుకోవాలి.
విలువైన సింధూరం కాయలను చేరుకోవడమే దాని లక్ష్యం.
అవి ఇంకా తయారవలేదు.
కానీ అది వాటిని తినబోవడంలేదు.
అవి తన పిల్లల కోసం.
అవి ఆకుపచ్చగా ఉన్నంతవరకే, అది వాటిలో రంధ్రాలు చేయగలదు.
ఒకే ఒక గుడ్డు కోసం బోలెడంత కష్టం.
అది ఇంకా చాలా ఎకోర్న్ కాయల్లో ఇలా నింపాల్సి ఉంది.
అడవి నేలపై, జంపింగ్ ఎలుక ఇప్పుడే కదలడం ప్రారంభించింది.
అది త్వరలోనే నిద్ర మేలుకోవాలి.
ప్రస్తుతానికి, మారుతున్న ఋతువుల గురించి గానీ...
తన తలపై జరగబోయే యుద్ధం గురించి గానీ దానికి ఎంత మాత్రం తెలీదు.
మొత్తానికి హెర్క్యులస్ పేడ పురుగు దుంగ పైభాగానికి చేరుకుంది.
కానీ విశ్రాంతి తీసుకునే సమయం లేదు.
పోటీ ఎదురుగానే ఉంది.
ఇవి భూమిమీదే అత్యంత బలమైన పేడ పురుగులు.
ఒక్కొక్కటి దాని బరువుకు 100 రెట్ల బరువును ఎత్తగలవు.
ఆ దుంగ మీది నుండి ప్రత్యర్థిని కింద పడేయడమే దాని లక్ష్యం.
పురుగుల ప్రపంచంలోని మల్ల యోధులివి.
దుంగ ఇక దానికే సొంతం.
దాంతో పాటే జతకట్టే అవకాశం కూడా.
డేగ పిల్ల చూపు, మనిషి చూపు కంటే రెండు రెట్లు మెరుగ్గా ఉంటుంది.
నాలుగు వారాలకల్లా, అది పూర్తిగా పెరిగినట్లే.
దాని రెక్కలు దాదాపుగా సిద్ధమవుతున్నట్లే.
త్వరలోనే అది ఎగరగలుగుతుంది.
అప్పటివరకూ, బుల్లి ఉడత ప్రశాంతంగా బతకొచ్చు.
మరీ అంత ప్రశాంతంగా కాదనుకోండి.
ఆకురాలు కాలం వచ్చి, ఆ ఎకోర్న్ కాయలు పండిపోయి నేల రాలడానికి ఇంకా సమయముంది.
నడివేసవి రాత్రులు కాగానే,
గాలిలో మ్యాజిక్ జరుగుతుంది.
వేలాది బుల్లి మిణుగురు పురుగులు చీకటిలో నాట్యం చేస్తున్నాయి.
దుంగ లోపల ఉన్న జంపింగ్ ఎలుక ఎట్టకేలకి నిద్ర లేచింది.
కానీ ఇప్పుడది ఆకలితో చనిపోయే స్థితిలో ఉంది.
వెంటనే ఆహారం వెతుక్కోవాలి.
అంటే చీకటిలో ధైర్యంగా అడుగేయాల్సిందే.
అడవి నేలపై వింత విషయాలు జరగడానికి సిద్ధమవుతున్నాయి.
ప్రకృతి చేసే ఒక వింత వేడుక సిద్ధమవుతోంది.
17 ఏళ్ళ పాటు పురుగులుగా భూమి అడుగున బతికిన
సికాడోస్ చివరికి భూమిపైకి వస్తున్నాయి.
ఇప్పుడవి బతికేది కొద్ది రోజులే.
పోటీ మొదలయింది.
జీవితకాలం పాటు భూమి అడుగున ఒంటరిగా ఉండి,
బొటనవేలి పరిమాణంలో ఉండే లక్షల కొద్దీ సికాడోస్ ఈ క్షణం తమ రాకకోసమే ఎదురుచూశాయి.
భూమిపై ఇదొక అతిపెద్ద వలస.
ఈరాత్రి, అవి అపరిపక్వమైన పురుగుల నుండి పరిణితి పొందిన జీవులయ్యాయి.
రేపు అవి జతకట్టి, ఆ తర్వాత చనిపోతాయి.
వాటిలో కొన్ని ఉదయాన్ని చూడలేవు కూడా.
భారీ సంఖ్యలో ఉన్న కారణంగా, పునరుత్పత్తి జరపడానికి అధికభాగం బతికి బట్టకడతాయి.
అడవిలో జీవులకు నేడు విందు భోజనమే.
కానీ జంపింగ్ ఎలుక శాకాహారి.
చిన్న గింజలు, ఫంగస్ కోసం అది వెతుకుతోంది.
టింబర్ ర్యాటిల్ పాములు నెలల తరబడి ఆహారం లేకుండా ఉండగలవు.
ప్రస్తుతానికి, ఎలుక పరిమాణంలో ఉన్న భోజనం చక్కగా సరిపోతుంది.
చీకటిలో వెతుకులాట ప్రమాదంతో కూడిన వ్యవహారం...
ప్రత్యేకమైన రహస్య...
సూపర్ పవర్ ఉంటే తప్ప.
గురుత్వాకర్షణ శక్తిని తలదన్నుతూ, అది రెండు మీటర్ల ఎత్తుకు ఎగరగలదు.
కాళ్ళలో పెద్దగా ఉండే కండరాలను కలిపే నరాలు, చిన్ని పరిమాణం కలిసి...
అడవిలో దాగి ఉన్న ప్రమాదాల నుండి దాన్ని రక్షిస్తాయి.
ఆహారం వెతకడానికి సురక్షితమైన చోటుకు వెళ్లి ఉంటుందనుకుందాం.
వేసవి ఆకురాలు కాలంగా మారేసరికి,
అడవి మనోహరమైన ఒక బంగారు కాలంలోకి ప్రవేశిస్తుంది.
కానీ దాంతోపాటే ఒక కొత్త చిక్కు వచ్చిపడింది.
పిల్లగా ఉన్న డేగ రెక్కలు విప్పి...
ఇప్పుడు ఆకాశంలో ఎగిరే...
వేటాడే పక్షిగా మారింది.
రెక్కలు విప్పితే అవి ఒక మీటర్ పొడవు ఉంటాయి.
గంటకు 60 కిలోమీటర్ల వేగంతో ఎగరగలదు.
చిన్ని జంతువులు ఆకాశం వంక ఒక కన్నేసి ఉంచడం మంచిది.
కేవలం డేగల కోసం మాత్రమే కాదు.
ఉడత ఇన్ని రోజులూ ఎదురుచూస్తున్న మధుర క్షణం కోసం.
పండిన సింధూరం కాయలు.
గాలి కేవలం ఒకటి, రెండు వారాలపాటు మాత్రమే ఉంటుంది, పోగేయాల్సిన సమయం వచ్చింది.
భారీ బుగ్గల్లో అది కొన్ని కాయల్ని కుక్కేసుకుంటుంది.
చలికాలం బతకడానికి వందలకొద్దీ కావాలంటే, ఇలాంటి నైపుణ్యం ఉండాల్సిందే.
కానీ తను ఎంత దాచినా, నిల్వలు వేగంగా పెరగడం లేదు.
ఎవరో తన నిల్వల్ని దొంగిలిస్తున్నారు.
ముసలి మగ ఉడత.
ఈ బుల్లి ఉడత ఎంతగా నిల్వ చేసేకొద్దీ...
అంత ఎక్కువగా పొరుగువాడు దోచేస్తున్నాడు.
అది చాలదన్నట్లుగా...
దగ్గరలో ఉన్న కాయలన్నీ పనికిరానివి.
ఎకోర్న్ వీవిల్ లార్వా అందులో పెరుగుతోంది.
చిక్కుడు గింజంత పరిమాణంలో ఉన్న అది, నర్సరీలోంచి బయటపడే సమయమైంది.
చెప్పడం కంటే చేయడం కష్టమే మరి.
ఖాళీ అయిన కాయలు వృధాగా పోవు.
కొత్త తరం ఎకోర్న్ చీమలకు అది ఇల్లుగా మారుతుంది.
వెచ్చని దుంగ లోపల,
జంపింగ్ ఎలుక ఇప్పటికే తన పడక సిద్ధం చేసుకుంటోంది.
అది కేవలం కొద్ది నెలలు మాత్రమే మేల్కొని ఉంది.
మరోసారి దీర్ఘకాల నిద్రలోకి జారుకునే సమయం వచ్చింది.
బుల్లి ఉడతకి ఏ మాత్రం విరామం దొరకడం లేదు.
ఆకురాలు కాలం దాదాపుగా అయిపోయింది,
శీతాకాలంలో బతకగలిగే అవకాశాలు సన్నగిల్లుతున్నాయి.
దానికి మరిన్ని కాయలు కావాలి.
అందుకు ఒకే ఒక పరిష్కారం ఉంది.
శత్రువు భూభాగంలోకి ప్రవేశించాల్సిన సమయం వచ్చింది.
ముసలి మగ ఉడత దొంగిలించడానికి సిద్ధంగా ఉంది కానీ...
ఖచ్చితంగా పంచుకోవడానికి సిద్ధంగా ఉండదు.
యువ ఉడత నేరం చేస్తూ దొరికిపోయింది.
అడవిలో ఈ భాగం రెండింటికీ సరిపోయేంత పెద్దది కాదు.
అది నిరంతరం పారిపోతూ ఉండలేదు.
పోరాడాల్సిన సమయం వచ్చింది.
భయపడి, దెబ్బలు తిన్న ముసలి మగ ఉడత తోక ముడిచింది.
అది తిరిగి ఇటుగా రాకపోవచ్చేమో అనిపిస్తోంది.
పరిమాణం చిన్నగా ఉంటే, జీవితం కూడా చాలా చిన్నగా ఉండే అవకాశం ఉంది.
కానీ ఈ బుల్లి ఉడత మాత్రం పూర్తిగా జీవించే ప్రయత్నం చేస్తోంది.
తన భూభాగాన్ని నిర్దేశించుకుంది,
బోలెడన్ని కాయలు సేకరించింది...
ఈ పెద్ద అడవిలో చిన్నగా ఉంటే ఎదురయ్యే సవాళ్ళన్నింటినీ...
తేలిగ్గా అధిగమించింది.
శీతాకాలం గడపడానికి కావలసినవన్నీ సమకూర్చుకున్నాక...
మరో వసంతకాలం గురించి కలలు కంటూ...
చివరికి విశ్రాంతి పొందే అవకాశం దక్కించుకుంది.
సబ్ టైటిల్స్ అనువాదకర్త: రాధ